《横浦十咏·周程三先生书院》
宋代·刘黻

千载斯文冷，先生以道鸣。
山川师友趣，日月弟兄情。
门静一松在，源深双浦横。
儿童游里巷，犹喜说周程。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。